 Kabtankii hore ee Xulka Kubada Cagta Gabiley Cabdiraxmaan Jaamac Muuse Dhay Loaad, oo u waramaya Wargeyska Ciyaaraha ee Geeska Afrika ayaa sidoo kale sheegay in Wasaaradda Ciyaaruhu lacag ka qaado kooxaha ku ciyaaraya Hargeysa Stadium, waxaanu ugu baaqay inay lacagtaas ka dayso, waxaanu ugu horeyn yidhi Xaalada xasaasiya ayeynu ku jirnaa, Doorashadii Madaxtooyada ayaa la galayaa, sidaas oo ay tahay marka laga hadlaayo Ciyaaraha iyo Siyaasadu wey kala madax-banaan yihiin, markaas anigu waxaan Ciyaaryahanada kula talin lahaa in aanay ku milmin Siyaasada iyo Xisbiyada, ololahana aanay qayb ka noqon ee hadhaw marka Doorashada la galo inay Xisbiga ay doonayaan codkooda siyaan. 